חוק הגנת הצרכן (תיקון מס' 72), התשפ"ה–2025
הצעת חוק פרטית, הכנסת ה-25
פורסם: ספר החוקים, חוברת 3402, עמ' 498, 2025-04-02T00:00:00+03:00
התיקון קובע כי עוסק המקבל תשלום באמצעות כרטיס חיוב, ובכלל זה כרטיס אשראי, לא יתנה תשלום כאמור בסכום רכישה מינימלי. עוד קובע התיקון כי שר הכלכלה והתעשייה, בהסכמת שר המשפטים ושר האוצר ובאישור ועדת הכלכלה של הכנסת, רשאי להחיל את האיסור על אמצעי תשלום נוספים. בשל הפרת הוראה זו, התיקון מסמיך את הממונה על הגנת הצרכן והסחר ההוגן להטיל על עוסק שהוא תאגיד עיצום כספי בסכום העומד היום על 22,530 שקלים חדשים, ואם העוסק הוא יחיד - בסכום העומד היום על 7,170 שקלים חדשים.